Topčiderska reka
<s>Topčiderska reka (ili samo Topčiderka, ili Topčiderski potok) je desna pritoka reke Save, u koju utiče u Beogradu.</s>

<s>O reci 
Izvire ispod visa Kovione 399 m i teče u pravcu severa sve do svoga ušća.</s><s>Dužina toka je 30 km, a površina sliva, koji sačinjava nisko pobrđe severne Šumadije 133,25 km².</s><s>Izvire u Lipovičkoj šumi na nadmorskoj visini od 192 m. Duga je 30 km, prostire se na površini od 147 km2 i pripada Crnomorskom slivu.</s><s>Teče do Ripnja (opština Voždovac), prolazi između sela Pinosava (opština Voždovac) i Rušanj (opština Čukarica) i u opštinu Rakovica ulazi tokom kroz naselje Resnik.</s><s>U Rakovici protiče kroz Kijevo, Labudovo brdo, Kneževac, Miljakovac, Kanarevo brdo i Stari Košutnjak, i nakon toga izlazi iz Rakovice i kroz Topčidersku šumu (opština Savski venac) se uliva u Savu na nadmorskoj visini od 69 metara.</s>

<s>Izuzetno je zagađena i opština Rakovica se trudi da reši ovaj problem.</s><s>U maju 2014. godine, tokom obilnih kiša koje su izazvale ogromne poplave u Srbiji, Topčiderska reka je takođe napravila ogromne poplave i štete širom Rakovice.</s>

<s>Pritoke 
Pritoke Topčiderke su:
 Pariguz (desno, kod Resnika)
 Kijevski potok (levo, kod Kijeva)
 Rakovički potok (desno, kod Kneževca)
 Jelezovac (desno, kod Kanarevog Brda)
 Sakinac</s>

<s>Reference</s>

<s>Literatura</s>

<s>Rijeke u Srbiji
Porječje Save
Šumadija
Geografija Beograda</s>

